497.09 ORDNI DWAR IT-TWAQQIF BĦALA AĠENZIJA TAĊ-ĊENTRU NAZZJONALI GĦAL AEROS PACE L-AVVIŻ LEGALI 68 tal-2014. L-AVVIŻ LEGALI 68 tal-2014. 1. Titolu. It-titolu ta’ dan l-ordni hu l-Ordni dwar it-Twaqqif bħala Aġenzija taċ-Ċentru Nazzjonali għal Aerospace. Tifsir. 2. F’dan l-Ordni, sakemm ir-rabta tal-kliem ma teħtieġx xort’oħra- "l-Att " tfisser l-Att dwar l-Amministrazzjoni Pubblika; Kap. 497. Kap. 497. "iċ-Ċentru " tfisser iċ-Ċentru Nazzjonali għal Aerospace; " Ftehim dwar il-Ħidma tal-Aġenzija " tfisser il-Ftehim kif previst fl-artikolu 8; " industrija tal-aerospace " tinkludi l-industrija tal-avjazzjoni, tal-aeronawtika u tal-ispazju; " Ministru " tfisser il-Ministru responsabbli għall-avjazzjoni; "operatur lokali " tfisser kull persuna li għandha interess kummerċjali, negozju jew sehem li għandu x’jaqsam mal-industrija tal-avjazzjoni, liema interess, negozju jew sehem hu pr inċipalment imwettaq f’Malta; " Segretarju Permanenti " tfisser is-Segretarju Permanenti fil-Ministeru responsabbli għall-avjazzjoni. 3. T waqqif taċ-Ċentru Nazzjonali għal Aerospace. (1) Qegħda b’dan tiġi mwaqqfa Aġenzija, li għandha tkun magħrufa bħala ċ-Ċentru Nazzjonali għal Aerospace, li għandha tkun responsabbli għal żvilupp, riċerka, titjib u innovazzjoni fl-industrija tal-avjazzjoni u politika relatata, li tinkludi t-tnidija u l-immaniġġjar ta’ programmi u proġetti relevanti. (2) Iċ-Ċentru għandu jkun korp li jkollu personalità ġuridika separata u distinta u jkun kapaċi li jagħmel kuntratti, li jimpjega persunal, li jakkwista, iżommu jiddisponi minn kull xorta ta’ proprjetà għall-għanijiet tal-operat tiegħu, u li jħarreku li jiġi mħarrek. (3) Uffiċjali pubbliċi assenjati maċ-Ċentru għandhom jitqiesu li jkunu hekk assenjati maċ-Ċentru skont l-artikolu 43 tal-Att. 4. Funzjonijiet u dmirijiet taċ-Ċentru. (1) Iċ-Ċentru għandu jkollu l-funzjonijiet li ġejjin: (a) li jwettaq u jikkoordina riċerka fl-iżviluppi u innovazzjonijiet teknoloġiċi fl-industrija tal-avjazzjoni u attivitajiet relatati li jinkludu li tiġi vvalutata s-sitwazzjoni attwali tal-industrija tal-avjazzjoni u politika relatata; (b) li jappoġġa u jassisti f’inizjattivi, kemm pubbliċi kemm privati, fl-industrija tal-avjazzjoni; (ċ) li jipparteċipa, u meta jkun meħtieġ imexxi, inizjattivi pubbliċi-privati immirati lejn it-titjib tal-industrija tal-avjazzjoni; (d) li jappoġġa u jagħmel programmi ta’ taħriġ u taħriġ mill-ġdid, li jinkludu iżda mhux limitati għall-għoti ta’ tagħlim u korsijiet, bil-għan li jiffaċilita u jtejjeb l-iżvilupp tal-industrija tal-avjazzjoni; (e) li jipparteċipafi u jibbenefika mill-programmi tal-Unjoni Ewropea u programmi internazzjonali relatati mal-industrija tal-avjazzjoni; (f) li jippromwovi u jiffaċilita investiment, kemm lokali kif ukoll barrani fl-industrija nazzjonali tal-avjazzjoni; u (g) li jagħti konsulenza dwar ħwejjeġ li għandhom x’jaqsmu mal-industrija tal-aerospace lill-Gvern, lill-aġenziji tiegħu u lill-operaturi lokali. (2) Iċ-Ċentru għandu jkollu d-dmirijiet li ġejjin: (a) li jiżviluppa kull infrastruttura li ġiet mgħoddija jew assenjata lilu mill-Gvern sabiex iwettaq il-funzjonijiet u d-dmirijiet tiegħu assenjati hawnhekk; (b) li jassisti l-Gvern fl-iżvilupp ta’ politika nazzjonali għal aeros pace; (ċ) li jirrappreżenta, skont l-istruzzjonijiet mogħtija, lill-Gvern fuq materji relatati mal-industrija tal-avjazzjoni; (d) li jikkollaborama’ u jiżgura l-koordinazzjoni bejn id-dipartimenti tal-Gvern u aġenziji oħra fl-implimentazzjoni ta’ politika dwar l-aeros pace u miżuri jew inizjattivi proposti mill-Gvern jew miċ-Ċentru minn żmien għal żmien; u (e) li jassisti lill-Gvern f’kull attività relatata oħra kif ordnat mill-Ministru minn żmien għal żmien. 5. (1) Il-Ministru responsabbli għaċ-Ċentru għandu jkun il-Ministru responsabbli għall-avjazzjoni. (2) Is-Segretarju Permanenti fil-Ministeru responsabbli għall-avjazzjoni għandu jissorvelja ċ-Ċentru skont it-termini tal-artikolu 39 tal-Att. 6. Iċ-Ċentru għandu jkun suġġett għad-dispożizzjonijiet tat-Titolu 2 tat-Taqsima III tal-Att u għandu jkun regolat b’dawk id-dispożizzjonijiet. 7. Arranġamenti finanzjarji. Kap. 174. Iċ-Ċentru għandu jkun regolat bid-dispożizzjonijiet tal-Att dwar l-Amministrazzjoni Finanzjarja u l-Verifika kemm-il darba ma jkunx speċifikat xort’oħra fil-Ftehim dwar il-Ħidma tal-Aġenzija bejn is-Segretarju Permanenti u ċ-Ċentru, f’liema każ id-dispożizzjonijiet tal-Ftehim dwar il-Ħidma tal-Aġenzija għandhom jipprevalu. 8. L-operat taċ-Ċentru għandu jitwettaq skont Ftehim dwar il-Ħidma tal-Aġenzija li għandu jiġi miftiehem bejn is-Segretarju Permanenti u ċ-Ċentru. 9. Kap taċ-Ċentru. (1) Iċ-Ċentru għandu jkun immexxi minn Uffiċjal Ewlieni Eżekuttiv li għandu jwettaq il-funzjonijiet u d-dmirijiet kollha tal-Uffiċjal Eżekuttiv Ewlieni taċ-Ċentru kif stipulat fl-Att. (2) Il-Ministru għandu jaħtar l-Uffiċjal Eżekuttiv Ewlieni li għandu jkun persuna li jkollha fil-pussess tagħha l-kwalifiki u l-esperjenza meħtie [a. Dik il-ħatra għandha tkun għal perjodu ta’ tlett snin li jista’ jkun estiż għal perjodi ulterjuri ta’ tlett snin kull wieħed. (3) Ir-rappreżentanza legali u ġuridika taċ-Ċentru għandha tkun vestita fl-Uffiċjal Eżekuttiv Ewlieni jew f’dak l-uffiċjal taċ-Ċentru li l-Ministru responsabbli jista’ minn żmien għal żmien jaħtar b’avviż fil-Gazzetta. 10. Bord Konsultattiv. (1) Il-Ministru responsabbli għaċ-Ċentru jista’ jwaqqaf Bord Konsultattiv sabiex jassisti lill-Uffiċjal Eżekuttiv Prinċipali fit-twettiq tad-dmirijiet tiegħu. (2) Bord Konsultattivimwaqqaf skont dan l-artikolu għandu jkun jikkonsisti minn mhux inqas minn żewġ membri u mhux iktar minn erba’ membri li jinħatru mill-Ministru responsabbli għaċ-Ċentru. (3) Ir-rimunerazzjoni mħallsa lill-membri tal-Bord Konsultattiv taċ-Ċentru għandha tkun skont kull direttiva u linjigwida li jistgħu jinħarġu miċ-Ċentru minn żmien għal żmien.